OpenLLM-France/wikimedia huggingface dataset:
# Bomba antipista

Una bomba antipista és un sistema d'atac a terra que inclou bombes o minibombes dissenyades per inutilitzar la superfície de les pistes d'un aeroport o aeròdrom amb intenció que no puguin ser utilitzades per a operacions de vol.
Un dels primers sistemes antipista va ser la bomba penetradora francesa Matra Durandal, de 450 lb amb impulsor coet i capçal explosiu de 330 lb. Un altre, ja retirat de servei, fou el JP233, un sistema de llançament de submunicions amb el que l'avió podia realitzar una passada sobre la pista objectiu i alliberar una barreja de submuncions penetradores i antipersonal per destruir la pista i a més impedir els treballs de reparació.
# Boggle

El Boggle és un joc de taula fabricat per la casa Hasbro. Està format per un cub que conté setze daus amb lletres a les seves cares. En barrejar-los, resta una combinació única de lletres. Els participants tenen tres minuts per a formar el màxim de mots possible. Cada paraula ha d'estar formada per daus adjacents. No s'hi valen prefixos, argot ni sigles però sí qualsevol forma verbal o plurals. Els vocables repetits entre els diversos jugadors no puntuen. Com més llarg és un terme, més punts. Al principi del joc es decideix quantes rondes es faran per a decidir el guanyador. No hi ha límit de jugadors possibles. Altres versions del Boggle inclouen el joc electrònic i el MasterBoggle, amb 25 daus.
# Boger City

Boger City és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 554 habitants.

## Demografia

Segons el cens del 2000, Boger City tenia 554 habitants, 227 habitatges i 152 famílies. La densitat de població era de 301,3 habitants per km².
Dels 227 habitatges en un 33,5% hi vivien nens de menys de 18 anys, en un 51,1% hi vivien parelles casades, en un 9,3% dones solteres, i en un 32,6% no eren unitats familiars. En el 27,8% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,4% tenia menys de 18 anys, un 9,2% entre 18 i 24, un 29,8% entre 25 i 44, un 23,5% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 92,2 homes.
La renda mediana per habitatge era de 34.286 $ i la renda mediana per família de 43.542 $. Els homes tenien una renda mediana de 31.917 $ mentre que les dones 16.989 $. La renda per capita de la població era de 17.432 $. Entorn del 12,7% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boger City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Boger City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Boy of Mine

Boy of Mine és una pel·lícula muda dirigida per William Beaudine i protagonitzada per Ben Alexander, Henry B. Walthall i Rockliffe Fellowes. Basada en un relat de Booth Tarkington, es va estrenar el gener de 1924.

## Argument

El jove Bill Latimer es passa el dia destrossant els nervis del seu pare amb les seves bromes infantils. Un dia el pare no entén bé el noi i el castiga per la seva involuntària desobediència per lo que Bill decideix fugir. El doctor Robert Mason el retorna a casa salvant-lo d'uns segrestadors. La mare de Bill marxa de casa amb el seu fill. Aquesta separació fa que el pare s'adoni dels seus errors i la família es reconcilia.

## Repartiment

* Ben Alexander (Bill Latimer)
* Rockliffe Fellowes (Dr. Robert Mason)
* Henry B. Walthall (William Latimer)
* Irene Rich (Ruth Latimer)
* Dot Farley (Mrs. Pettis)
* Lawrence Licalzi (Junior Pettis)
* Eugene Jackson (nen)
* Jack Kenny (extra)

## Referències

* ↑ «“Boy of Mine”». Film Daily, 30-12-1923, pàg. 9.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 696. ISBN 978-3-11-095194-3.
* ↑ «1st Nat’l release weekly». Film Daily, 06-01-1924, pàg. 9.
* ↑ «Boy of Mine» (en anglès). AFI|Catalog American Film Institute. [Consulta: 4 gener 2024].
# Bonac (Cruesa)

Bònac (en francès Bonnat) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 1.348 habitants. Està integrada a la Communauté de communes des Deux Vallées, de la que és la població més gran.

## Demografia

Evolució demogràfica :
| 1968 | 1975 | 1982 | 1990 | 1999 |
| 1535 | 1340 | 1348 | 1387 | 1348 |

## Administració

Llista d'alcaldes :
| Període | Identitat | Partit |
| 1995-2003 | Roger Chatignoux | UMP |
| 2003-2008 | Philippe Jamet | Divers droite |
| 2001- | Georges Guêtre | PS |

## Referències

* ↑ Toponímia occitana a lemosin.net.
# Broad Peak (pel·lícula)

Broad Peak és una pel·lícula d'aventures polonesa del 2022 dirigida per Leszek Dawid. La pel·lícula se centra en Maciej Berbeka, un alpinista polonès, i els seus intents de completar la primera ascensió hivernal del Broad Peak, un vuit mil al Karakoram. Es va estrenar a Netflix el 14 de setembre de 2022, amb subtítols en català.

## Repartiment

* Ireneusz Czop com a Maciej Berbeka
* Maja Ostaszewska com a Ewa Dyakowska-Berbeka
* Tomasz Sapryk com a Andrzej Zawada
* Łukasz Simlat com a Krzysztof Wielicki
* Piotr Głowacki com Aleksander Lwow
* Dawid Ogrodnik com Adam Bielecki
* Maciej Raniszewski com a Tomasz Kowalski
* Maciej Kulig com a pl (Artur Małek)

## Producció

El rodatge va començar el 2018 i va tenir lloc al Karakoram del Pakistan i als Alps italians. Al Pakistan, es van necessitar 250 xerpes per transportar tres tones i mitja d'equip de filmació. Després, l'equip format per 21 persones va caminar durant sis dies a les muntanyes per arribar al camp base per al rodatge.

## Referències

* ↑ Martin, Laura. «The True Story of Netflix's 'Broad Peak': What Happened To Maciej Berbeka?». Esquire, 13-09-2022. [Consulta: 5 octubre 2023].
* ↑ «Broad Peak». Goita què fan, ara!. [Consulta: 29 setembre 2024].
* ↑ «"Broad Peak": powstaje film o Macieju Berbece. Byliśmy na planie» (en polonès). WP Film, 09-09-2018. [Consulta: 5 octubre 2023].
* ↑ «Na planie filmu "Broad Peak"» (en polonès). Wspinanie.pl, 14-09-2018. [Consulta: 5 octubre 2023].
* ↑ «"Broad Peak". Zdjęcia do filmu o Macieju Berbece trwają we Włoszech. Na planie ekstremalne warunki» (en polonès). Gazeta.pl, 17-01-2019. [Consulta: 5 octubre 2023].
* ↑ «"Il Fronte Interno – Un viaggio in Italia con Domenico Quirico" e "Broad Peak" - Concluse le riprese di due produzioni sostenute dalla Film Commission» (en italià). AostaNews24, 28-01-2020. [Consulta: 5 octubre 2023].
* ↑ Blaney, Martin. «The challenges of shooting New Horizons pitch winner 'Broad Peak' on the infamous Himalayan mountain». Screen Daily, 14-08-2019. [Consulta: 5 octubre 2023].
# Bro gozh ma zadoù

Bro gozh ma zadoù (La terra dels meus pares) és l'himne de la Bretanya, compost el 1919. La lletra és de François Taldir-Jaffrenou (1879-1956). Aquest himne és inspirat en l'himne de Gal·les, Hen Wlad Fy Nhadau (La terra dels meus pares), compost pel bard gal·lès Evan James el 1856 i musicat pel seu fill James James. L'himne de Cornualla Bro Goth Agan Tasow és el seu homòleg en còrnic. · .
Se sentí per primer cop el 1898 durant La Resistència de Morlaix, i fou imprès en fulls volants amb el sotstítol Henvelidigez (Adaptació). La melodia dels tres cants és idèntica. Fou recollida en el llibre An Delen Dir el 1900, i començà a ser cantada a les reunions d'estudiants bretons de Rennes, que en van fer el seu propi himne. En el Congrés de Lesneven del 1903 fou escollit pel jurat de la Unió Regionalista Bretona com a "cant nacional" en atenció a la germandat entre gal·lesos i bretons. Maurice Duhamel en va registrar la tonada per a piano el 1910.

## Lletra en bretó (peurunvan)

Ni, Breizhiz a galon, karomp hon gwir Vro! Brudet eo an Arvor dre ar bed tro-do. Dispont kreiz ar brezel, hon tadoù ken mat, A skuilhas eviti o gwad.
Refrany
    O Breizh, ma Bro, me 'gar ma Bro.
    Tra ma vo mor 'vel mur 'n he zro.
    Ra vezo digabestr ma Bro !
Breizh, douar ar Sent kozh, douar ar Varzhed, N'eus bro all a garan kement 'barzh ar bed, Pep menez, pep traonienn, d'am c'halon zo kaer, Enne 'kousk meur a Vreizhad taer !
Refrany
Ar Vretoned 'zo tud kalet ha kreñv; N'eus pobl ken kalonek a-zindan an neñv, Gwerz trist, son dudius a ziwan eno, O! pegen kaer ec'h out, ma Bro!
Refrany
Mar d'eo bet trec'het Breizh er brezelioù bras, He yezh a zo bepred ken bev ha bizkoazh, He c'halon birvidik a lamm c'hoazh 'n he c'hreiz, Dihunet out bremañ, ma Breizh !

## Traducció al català

Nosaltres, bretons de cor, ens estimem el nostre veritable país! L'Arvor és reconegut a través del món. Sense por al cor de la guerra, els nostres ancestres
Vessaren llur sang per ella.
Refrany
    O Bretanya, el meu país, jo estimo el meu país
    Tant que la mar serà com un mur al seu voltant.
    Sou lliure, país meu!
Bretanya, terra dels vells Sants, terra dels Bards, No hi ha un altre país al món que jo estimi tant
Cada muntanya, cada vall és car dins el meu cor. En ell dorm més d'un heroi bretó!
Refrany
Els bretons són gent dura i forta; Cap poble sota el cel és tan ardent;
Plany trist o cant alegre es barregen en ells
O! quan n'ets de bella, pàtria meva!
Refrany
Si abans Bretanya, tu has afluixat durant les guerres, La teva llengua es mantindrà viva sempre, El seu cor ardent recula encara per ella. Tu et despertes ara Bretanya meva!

## Notes

* ↑ Xavier Maugendre. L'Europe des hymnes dans leur contexte historique et musical. Éditions Mardaga, 1996, p. 456.
* ↑ Gwyn Griffiths, « L'hymne national gallois » (traduction de Jacqueline Gibson), Agence Bretagne Presse
* ↑ Chartier, 2010, p. 253.

## Bibliografia

* Chartier, Erwan. La construction de l'interceltisme en Bretagne, des origines à nos jours. Mise en perspective historique et idéologique. Rennes: thèse de l'université Rennes 2, 2010, p. 722.

## Enllaços externs

* MP3 Arxivat 2006-06-14 a Wayback Machine.
# Bridgewater (Nova York)

Bridgewater és una població dels Estats Units a l'estat de Nova York. Segons el cens del 2000 tenia 579 habitants.

## Demografia

Segons el cens del 2000, Bridgewater tenia 579 habitants, 204 habitatges, i 151 famílies. La densitat de població era de 366,5 habitants/km².
Dels 204 habitatges en un 43,6% hi vivien nens de menys de 18 anys, en un 53,4% hi vivien parelles casades, en un 12,7% dones solteres, i en un 25,5% no eren unitats familiars. En el 22,1% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,18.
Per edats la població es repartia de la següent manera: un 34% tenia menys de 18 anys, un 9,5% entre 18 i 24, un 26,8% entre 25 i 44, un 20,7% de 45 a 60 i un 9% 65 anys o més.
L'edat mediana era de 31 anys. Per cada 100 dones de 18 o més anys hi havia 96,9 homes.
La renda mediana per habitatge era de 27.788 $ i la renda mediana per família de 28.409 $. Els homes tenien una renda mediana de 23.125 $ mentre que les dones 21.071 $. La renda per capita de la població era de 12.995 $. Entorn de l'11,3% de les famílies i el 12,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridgewater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bridgewater». American Fact Finder. Oficina del Cens dels Estats Units, 12-01-2010.
# Bullhead

Bullhead (arikara: hukospaáxuʾ, (lakota: íŋyaŋ čhúŋkaške "fort de pedra") és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 308 habitants.

## Demografia

Segons el cens del 2000, Bullhead tenia 308 habitants, 67 habitatges, i 55 famílies. La densitat de població era de 39,5 habitants per km².
Dels 67 habitatges en un 55,2% hi vivien nens de menys de 18 anys, en un 32,8% hi vivien parelles casades, en un 34,3% dones solteres, i en un 17,9% no eren unitats familiars. En el 13,4% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,6 i el nombre mitjà de persones que vivien en cada família era de 5.
Per edats la població es repartia de la següent manera: un 44,8% tenia menys de 18 anys, un 15,3% entre 18 i 24, un 22,4% entre 25 i 44, un 13,3% de 45 a 60 i un 4,2% 65 anys o més.
L'edat mediana era de 20 anys. Per cada 100 dones de 18 o més anys hi havia 102,4 homes.
La renda mediana per habitatge era de 14.000 $ i la renda mediana per família de 18.000 $. Els homes tenien una renda mediana de 14.500 $ mentre que les dones 18.333 $. La renda per capita de la població era de 4.029 $. Entorn del 44,8% de les famílies i el 46,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «AISRI Dictionary Database Search-- Arikara. Prototype version». Arxivat de l'original el 2014-07-02. [Consulta: 8 juliol 2012].
* ↑ Ullrich, Jan F. New Lakota Dictionary. 2a edició. Bloomington, IN: Lakota Language Consortium, 2014. ISBN 978-0-9761082-9-0 [Consulta: 14 gener 2015]. Arxivat 2016-10-18 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bullhead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Bullhead». American Fact Finder. Oficina del Cens dels Estats Units, 12-01-2010.
# Bufo vertebralis

Bufo vertebralis és una espècie d'amfibi que viu a Sud-àfrica i, possiblement també, a Botswana.
Està amenaçada d'extinció per la pèrdua del seu hàbitat natural.

## Referències

* Minter, L., Harrison, J. & Tandy, M. 2004. Bufo vertebralis. Llista Vermella d'Espècies Amenaçades de la UICN 2006. Consulta: 14 abril 2008.
# Brunoy

Brunoy és un municipi francès al departament d'Essonne (regió de l'Illa de França). L'any 2005 tenia 25.400 habitants.
Forma part del cantó d'Épinay-sous-Sénart i cantó d'Yerres, del districte d'Évry. I des del 2016 de la Comunitat d'aglomeració Val d'Yerres Val de Seine.
És al sud-est de París, a aproximadament 22 km de la capital, i a 17 km d'Évry, la seva prefectura. Porta de la regió de Brie, és travessat pel riu Yerres, afluent del Sena, en el lloc en què la seva vall forma uns meandres marcats, i bordejat en la seva part sud pel bosc de Sénart.
# Berenice I

Berenice I (grec antic: Βερενίκη; llatí: Berenice) fou reina d'Egipte.
Era filla de Lagos i d'Antígona, la neboda d'Antípater. Es va casar primer amb un macedoni de nom Filip i després amb son germanastre Ptolemeu I Soter, fill de Lagos i d'Arsinoe que es va enamorar d'ella quan estava esperant l'arribada de la seva promesa Eurídice, filla d'Antípater, i més tard s'hi va casar.
Berenice va influir per la successió a favor del seu fill Ptolemeu II Filadelf, eliminant als fills d'Eurídice, tot i el consell en contra de Demetri de Falèron. Quan Pirros de l'Epir va ser a Egipte, va rebre en matrimoni a Antígona, la filla de Berenice amb el seu primer marit Filip. Pirros va fundar a Epir una ciutat que es va dir Berenicis, en honor seu, segons Plutarc. Amb el seu primer marit també va tenir a Magas, que va ser rei de Cirene. Dos ports de la costa de la Mar Roja portaven el seu nom, un d'ells, es coneixia per Berenice Troglodytica. Va morir després que el seu marit, a una data desconeguda posterior al 284 aC. El seu fill, quan ja era rei, va dirigir la cerimònia d'enterrament i li va instituir honors divins. Teòcrit de Siracusa alaba la seva bellesa, la seva virtut i la seva divinització. Cal·límac de Cirene li va dedicar un epigrama recollit a l'Antologia grega.

## Referències

* ↑ 1.Berenice a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 482

## Vegeu també

* La dona a l'Antic Egipte.
# Briñas

Briñas és un municipi de la Rioja, a la regió de la Rioja Alta. Se situa al nord-oest de la província entre la serra del Toloño i el marge esquerre del riu Ebre. Depèn del partit judicial d'Haro.

## Història

En 1047 la vila és cedida al monestir de Leyre per Sanç Fortúnez, després d'haver-la rebut aquest de Garcia de Navarra després de lluitar a Tafalla contra el rei Ramir I d'Aragó. El 3 de juliol de 1072 apareix nomenada la vila quan els reis navarresos Sanç de Peñalén i la seva esposa Placencia, atorguen la vila de Tondón al monestir de Leire.
Briñas va dependre d'Haro fins al segle xvii, anys en els quals va créixer en població i es va constituir com nucli independent. Es va inscriure com Haro en el senyoriu dels ducs de Fredes fins a la supressió dels senyorius en 1811. Va formar part de la província de Burgos fins a la creació de la de la província de Logronyo per Reial decret de 30 de novembre de 1833. Al març de 1834, en el pont sobre l'Ebre denominat pont de Briñas, va haver enfrontaments entre carlins i liberals, on encara avui es conserva un monument en record a les víctimes.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Bhisho

Bhisho és una ciutat de Sud-àfrica, capital de la província del Cap Oriental. El legislador provincial i molts altres departaments del govern tenen la seva seu a la ciutat. Bhisho es troba just al nord de l'antiga capital de la província King William's Town. Té una població de 4.974.144 habitants (2010).
Bhisho vol dir en xhosa búfal, que és també el nom del riu que passa a través d'aquesta ciutat.
La ciutat és part del Municipi Metro de Buffalo City i de província del Cap Oriental, la població urbana forma l'aglomeració al voltant d'East London.

## Antiga capital de Ciskei

Va ser la capital de l'antiga bantustan de Ciskei. A Ciskei li va ser concedit nominalment la independència el 1981, encara que això mai va ser reconegut fora de Sud-àfrica, i es va reincorporar a Sud-àfrica el 12 d'agost del 1994.

## Massacre de Bhisho

El 7 de setembre del 1995 la ciutat va ser l'escenari del que es va conèixer com la massacre de Bisho. Aquest dia una multitud estimada en 100.000 persones, nens en la seva gran majoria, van protestar demanant la destitució del Brigadier Oupa Gqozo, líder de Ciskei. Els membres de la Força de Defensa de Ciskei van obrir foc sobre la multitud matant a més de 29 nens.

## Referències

* Jenkins, Elwyn (2007), Falling into place: the story of modern South African place names, David Philip Publishers, p. 75
* Sasha Polakow-Suransky, The Unspoken Alliance: Israel's Secret Relationship with Apartheid South Africa, (Nova York: Pantheon Books), 2010, p. 157.
# Bully

«Bully» té aquests significats:
* Bully (videojoc), videojoc llançat per Rockstar Vancouver per a PlayStation 2 l'any 2006
* Bully (Loira), municipi al departament del Loira (regió d'Alvèrnia-Roine-Alps)
* Bully (Roine), municipi al departament del Roine (regió d'Alvèrnia-Roine-Alps)
* Bully (Sena Marítim), municipi al departament del Sena Marítim (regió de Normandia)
* Bully-les-Mines, municipi al departament del Pas de Calais (regió dels Alts de França)
* Feuguerolles-Bully, municipi al departament de Calvados (regió de Normandia)
* Cantó de Bully-les-Mines, cantó al departament del Pas de Calais (regió dels Alts de França)
# Bliss (Idaho)

Bliss és una població dels Estats Units a l'estat d'Idaho. Segons el cens del 2000 tenia 275 habitants.

## Demografia

Segons el cens del 2000, Bliss tenia 275 habitants, 114 habitatges, i 64 famílies. La densitat de població era de 204,2 habitants per km².
Dels 114 habitatges en un 33,3% hi vivien nens de menys de 18 anys, en un 42,1% hi vivien parelles casades, en un 12,3% dones solteres, i en un 43% no eren unitats familiars. En el 40,4% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,9% tenia menys de 18 anys, un 10,2% entre 18 i 24, un 26,2% entre 25 i 44, un 19,3% de 45 a 60 i un 13,5% 65 anys o més.
L'edat mediana era de 32 anys. Per cada 100 dones de 18 o més anys hi havia 90 homes.
La renda mediana per habitatge era de 25.313 $ i la renda mediana per família de 32.500 $. Els homes tenien una renda mediana de 29.821 $ mentre que les dones 14.375 $. La renda per capita de la població era de 10.731 $. Aproximadament l'11,5% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bliss». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Bliss». American Fact Finder. Oficina del Cens dels Estats Units, 12-01-2010.
# Botticino

Botticino és un municipi italià de la província de Brescia, a la regió de Llombardia.

## Enllaços externs

* Pàgina web oficial de Botticino (en italià)

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Bottineau

Bottineau és una ciutat i seu del Comtat de Bottineau a l'estat de Dakota del Nord dels Estats Units d'Amèrica.

## Demografia

Segons el cens dels Estats Units del 2000 Bottineau tenia 2.336 habitants, 979 habitatges, i 550 famílies. La densitat de població era de 859 hab./km².
Dels 979 habitatges en un 24,4% hi vivien nens de menys de 18 anys, en un 47,6% hi vivien parelles casades, en un 6,4% dones solteres, i en un 43,8% no eren unitats familiars. En el 41,5% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,86.
Per edats la població es repartia de la següent manera: un 19% tenia menys de 18 anys, un 14,2% entre 18 i 24, un 18,9% entre 25 i 44, un 20,8% de 45 a 60 i un 27,2% 65 anys o més.
L'edat mediana era de 43 anys. Per cada 100 dones de 18 o més anys hi havia 85 homes.
La renda mediana per habitatge era de 29.022 $ i la renda mediana per família de 40.938 $. Els homes tenien una renda mediana de 29.286 $ mentre que les dones 20.089 $. La renda per capita de la població era de 16.530 $. Entorn del 5,4% de les famílies i el 10,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bottineau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Bottineau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].